39. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Τ.3942/594 της 22/31 Δεκ. 1981 (ΦΕΚ Β΄ 787) Καθορισμός του τύπου του ενοποιημένου αποδεικτικού εισπράξεως και άδειας παραδόσεως τελωνισμένων εμπορευμάτων. Άρθρο μόνο.-1.Τα μηχανοργανωμένα Τελωνεία εξακολουθούν να χρησιμοποιούν, μέχρις εξαντλήσεώς τους, το ενοποιημένο τελωνειακό έντυπο με την ονομασία «Αποδεικτικό Εισπράξεως και Άδεια Παραδόσεως Τελωνισθέντων Εμπορευμάτων», το οποίο είχε καθιερωθεί με την παρ. 6 του Κεφ. Β «Αρμοδιότητες Τελωνείων του Κράτους» της αριθ. 166828/11201/22.10.80 αποφάσεώς μας. 2.Επιτρέπεται, κατ’ εξαίρεση η χρησιμοποίηση του ανωτέρου εντύπου με την προαρίθμηση που είχε ενεργηθεί κατά το έτος 1981. Από της εξαντλήσεως των αποθεμάτων των προαριθμημένων αυτών εντύπων, σε κάθε Τελωνείο, θα χρησιμοποιείται το νέο ενοποιημένο τελωνειακό έντυπο «Αποδεικτικό Εισπράξεως και άδεια παραδόσεως τελωνισμένων εμπορευμάτων» που προβλέπεται από το άρθρ. 1 της αριθ. Τ.2532/18.8.81 αποφάσεώς μας (ανωτ. αριθ. 37). 3.Μέχρι τον αυτό ως άνω χρόνο εξαντλήσεως των αποθεμάτων των παλαιών εντύπων αναστέλλεται επίσης η εφαρμογή των σχετικών άρθρ. 1 και 2 παρ. 1 της αριθ. Τ. 2532/354/18.8.81 αποφάσεώς μας. 